b'\n_START_ARTICLE_\nBranduolinis terorizmas\n_START_PARAGRAPH_\nBranduoliniu terorizmu vadinami teroristiniai aktai naudojant ar grasinant panaudoti branduolin\xc4\xaf ginkl\xc4\x85 ar radiologin\xc4\xaf ginkl\xc4\x85, taip pat atakos prie\xc5\xa1 branduolini\xc5\xb3 med\xc5\xbeiag\xc5\xb3 turin\xc4\x8dius objektus._NEWLINE_Diskusijos apie branduolin\xc4\xaf terorizm\xc4\x85 tarp ekspert\xc5\xb3 prasid\xc4\x97jo v\xc4\x97liausiai XX a. 8-ame de\xc5\xa1imtmetyje. Paprastai manoma, kad branduolinio terorizmo atvej\xc5\xb3 n\xc4\x97ra buv\xc4\x99. Siekiant i\xc5\xa1vengti branduolinio terorizmo, did\xc5\xbeiosios valstyb\xc4\x97s daugiausia d\xc4\x97mesio skiria branduolini\xc5\xb3 objekt\xc5\xb3 ir juose esan\xc4\x8di\xc5\xb3 radioaktyvi\xc5\xb3 med\xc5\xbeiag\xc5\xb3 apsaugai u\xc5\xbetikrinti.\n_START_SECTION_\nRadiologinis ginklas\n_START_PARAGRAPH_\nViena i\xc5\xa1 galim\xc5\xb3 branduolinio terorizmo priemoni\xc5\xb3 laikomas radiologinis ginklas. Radiologinis ginklas arba "purvinoji bomba" yra radioaktyvi\xc5\xb3 med\xc5\xbeiag\xc5\xb3 ir \xc4\xafprastini\xc5\xb3 sprogmen\xc5\xb3 kombinacija. Sprogimo metu radioaktyvios med\xc5\xbeiagos paskleid\xc5\xbeiamos aplinkoje. Tokio ginklo susprogdinimas netur\xc4\x97t\xc5\xb3 tokio griaunan\xc4\x8dio poveikio kaip branduolinis ginklas, ta\xc4\x8diau sukelt\xc5\xb3 \xc5\xbeym\xc5\xb3 radioaktyv\xc5\xb3j\xc4\xaf u\xc5\xbeter\xc5\xa1tum\xc4\x85. Radiologinis ginklas gali b\xc5\xabti labai patraukliu teroristams, kadangi sukelt\xc5\xb3 baim\xc4\x99 ir panik\xc4\x85 bei tam tikram laikotarpiui u\xc5\xbeter\xc5\xa1t\xc5\xb3 aplinkui esan\xc4\x8di\xc4\x85 teritorij\xc4\x85. Tai sukelt\xc5\xb3 mil\xc5\xbeini\xc5\xa1kus ekonominius nuostolius._NEWLINE_2002 m. bir\xc5\xbeel\xc4\xaf JAV pilietis Jos\xc3\xa9 Padilla buvo suimtas kaltinant atakos prie\xc5\xa1 Va\xc5\xa1ington\xc4\x85 panaudojant \xe2\x80\x9epurvin\xc4\x85j\xc4\x85 bomb\xc4\x85\xe2\x80\x9c planavimu.'